2021. gada Noteikumi Nr.

Rīgā (prot. Nr.   .§)

**Grozījumi Ministru kabineta 2011. gada 1. novembra noteikumos Nr. 841 "Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā"**

Izdoti saskaņā ar

Lauksaimniecības un lauku attīstības

likuma 13. panta pirmo daļu

Izdarīt Ministru kabineta 2011. gada 1. novembra noteikumos Nr. 841 "Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā" (Latvijas Vēstnesis, 2011, 175. nr.; 2013, 154. nr.; 2014, 174. nr.; 2015, 65., 178. nr.; 2016, 209. nr.; 2018, 157. nr.; 2019, 251. nr.; 2020, 205. nr.) šādus grozījumus:

1. Izteikt 3.9. apakšpunktu šādā redakcijā:

"3.9. dārzeņu, augļu, ogu ražotājus un nozares kooperatīvās sabiedrības;".

2. Izteikt 6. punkta ievaddaļu šādā redakcijā:

"6. Šo noteikumu 1., 2., 3., 4., 5., 6. un 7. pielikumā prasīto informāciju katru otrdienu līdz pulksten 17.00 par iepriekšējo nedēļu institūtam sniedz:".

3. Svītrot 6.7. apakšpunktu.

4. Izteikt 7. punktu šādā redakcijā:

"7. Šo noteikumu 8., 9. un 9.1 pielikumā prasīto informāciju katru mēnesi līdz septītajam datumam par iepriekšējo mēnesi institūtam sniedz:

7.1. dārzeņu, augļu, ogu ražotāji un nozares kooperatīvās sabiedrības (8. pielikums);

7.2. šķiedras linu un kaņepju pārstrādātāji un tirgotāji (9. pielikums);

7.3. lauka pupu un zirņu pārstrādātāji un tirgotāji (9.1pielikums)."

5. Svītrot 7.1 punktu.

6. Svītrot 21.1. apakšpunktā skaitli "7.1".

7. Aizstāt 8. pielikumā vārdus "pārskata nedēļas numurs" ar vārdiem "pārskata mēnesis".

8. Aizstāt 8. pielikumā vārdus "Informācija par dārzeņu, augļu un ogu pārdošanas cenu un apjomu iepriekšējā nedēļā" ar vārdiem "Informācija par dārzeņu, augļu un ogu pārdošanas (ražotājiem) vai iepirkuma (kooperatīvajām sabiedrībām) cenu un apjomu iepriekšējā mēnesī".

9. Aizstāt 8. pielikumā vārdus "Informācija par iepriekšējo nedēļu nosūtāma Agroresursu un ekonomikas institūtam katru otrdienu līdz plkst. 17.00." ar vārdiem "Informācija par iepriekšējo mēnesi nosūtāma Agroresursu un ekonomikas institūtam līdz kārtējā mēneša septītā datuma plkst. 17.00.".

10. Aizstāt 9. pielikumā vārdus "pārskata nedēļas numurs" ar vārdiem "pārskata mēnesis".

Ministru prezidents A. K. Kariņš

Zemkopības ministrs K. Gerhards